                                                              ZAPISNIK
           28. sjednice Vijeća Gradske četvrti Trnje koja je održana  16. travnja 2019. u prostorijama Područnog ureda gradske uprave Trnje, Ulica grada Vukovara 56a, III. kat,
dvorana-soba 301,  s početkom u 18,00 sati.

Nazočni članovi Vijeća: Mato Bartoluci, Vladimir Dimić, Almasa Filipović, Krešimir Končić, Šime Kovač, Pero Kovačević, Vedran Mihelčić, Nenad Predovan, Mladen Perica,  Rudolf Pristovnik, Zlatko Ribarić, Srećko Šuk i Hano Uzeirbegović.
Nenazočni članovi Vijeća: Isamr Avdagić i Iva Ivšić.
Ostali nazočni: Ivica Živković - voditelj Područnog odsjeka Trnje (Trnje), Martina Jakovina i Daniela Vuković - djelatnice Područnog odsjeka Trnje (Trnje).

Predsjednik	utvrđuje da je na sjednici nazočno 13 članova Vijeća od 15 te Vijeće može pravovaljano raspravljati i odlučivati, otvara 28. sjednicu Vijeća.
Predsjednik	otvara raspravu o zapisniku 27. sjednice Vijeća.
Predsjednik	zaključuje raspravu i daje na glasovanje prihvaćanje zapisnika 27. sjednice. 
Vijeće je jednoglasno prihvatilo zapisnik 27. sjednice.

Predsjednik    otvora  raspravu o predloženom dnevnom redu.
Predsjednik	zaključuje raspravu i daje na glasovanje predloženi dnevni red.
Vijeće je jednoglasno prihvatilo sljedeći

DNEVNI RED:

1. 	Prijedlog zaključka o davanju mišljenja na inicijativu za izmjenu i dopunu Statuta 	Grada Zagreba,
2.	Prijedlog zaključka o davanju mišljenja o javnom natječaju za prodaju nekretnine 	oznake k.č.4433 k.o. Trnje,
3.	Prijedlog zaključka o prijedlogu utroška sredstava s pozicije "Ostali nespomenuti 	rashodi poslovanja" za Vijeće Gradske četvrti Trnje za 2019. godinu,
4.	Prijedlog zaključka o davanju mišljenja na projekt rekonstrukcije spojne ulice 	Zmajanska-Čiovska,
5. 	Prijedlog zaključka o izmjeni Financijskog plana Gradske četvrti Trnje za 2018.,
6.	Prijedlog zaključka o davanju mišljenja o Nacrtu prijedloga odluke o izradi izmjena i 	dopuna detaljnog plana uređenja stambenog naselja na lokaciji Sopnica-Jelkovec,
7.	Prijedlog zaključka o davanju mišljenja o Prijedlogu zaključka o raspisivanju javnog 	natječaja za prodaju građevinskog zemljišta - Hrvoje Krstulović,
8.	Prijedlog zaključka o davanju mišljenja o Prijedlogu zaključka o prihvaćanju 	darovanja - Republika Hrvatska,
9.	Prijedlog zaključka o davanju mišljenja o Prijedlogu zaključka o ukidanju statusa 	javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. 	Vrapče Novo, cesta Jarnovićeva, površine 3m2, upisane u z.k.ul. 6218 k.o. Vrapče 	Novo kao vlasništvo Grada Zagreba),
10.	Prijedlog zaključka o davanju mišljenja o Prijedlogu zaključka o raspisivanju javnog 	natječaja za prodaju građevinskog zemljišta - MUNIS d.o.o.,
11.	Prijedlog zaključka o davanju mišljenja o Prijedlogu zaključka o neprihvaćanju 	ponuda pristiglih po objavljenom Pozivu za iskazivanje interesa radi kupnje nekretnine 	za smještaj teško bolesnih i umirućih osoba na području Grada Zagreba,
12. 	Prijedlog zaključka o davanju mišljenja o Prijedlogu zaključka o sklapanju I. dodatka 	Ugovoru o kupoprodaji reg.broj: 64/2017-I od 11.5.2017., - Haljevo d.o.o.,
13.	Prijedlog zaključka o davanju mišljenja o Prijedlogu zaključka o ukidanju statusa 	javnog dobra u općoj uporabi - park Kocil,
14.	Prijedlog zaključka o davanju mišljenja o Prijedlogu procjene ugroženosti od požara i 	tehnološke eksplozije za područje Grada Zagreba,
15.	Prijedlog zaključka o davanju mišljenja o Prijedlogu odluke o agrotehničkim mjerama 	i mjerama za uređivanje i održavanje poljoprivrednih rudina,
16.	Prijedlog zaključka o davanju mišljenja o Prijedlogu odluke o osnivanju Osnovne 	škole Ivanja Reka,
17.	Prijedlog zaključka o davanju mišljenja o Prijedlogu odluke o utvrđivanju lokacija za 	kupanje i trajanja kupališne sezone u 2019.,
18.	Prijedlog zaključka o davanju mišljenja o Prijedlogu odluke o povjeravanju obavljanja 	komunalne djelatnosti usluge javnih tržnica na malo na području Grada Zagreba,
19.	Prijedlog zaključka o davanju mišljenja o Prijedlogu zaključka o prihvaćanju 	Sporazuma o partnerstvu u provedbi projekta "Priprema analiza, studija, projektno-	tehničke i ostale potrebne dokumentacije za projekt izgradnje nacionalne dječje 	bolnice u Zagrebu" u okviru Poziva za iskaz interesa za dodjelu bespovratnih sredstava 	iz Prioritetne osi 10 - Tehnička pomoć Operativnog programa "Konkurentnost i 	kohezija 2014-2020." Za sufinanciranje aktivnosti pripreme strateškog projekta, 	referentna oznaka: KK.10.1.3.02.,
20.	Prijedlog zaključka o davanju mišljenja o Prijedlogu zaključka o prihvaćanju Dodatka 	Ugovora o nabavi spremnika za odvojeno prikupljanje otpada (Reg.broj 2019-	000604),
21.	Prijedlog zaključka o davanju mišljenja o Prijedlogu odluke o određivanju upravitelja 	Žičare Sljeme,
22.	Izvješća, pitanja i prijedlozi.


Ad 1.	Prijedlog zaključka o davanju mišljenja na inicijativu za izmjenu i dopunu 	Statuta Grada Zagreba,
Predsjednik	daje uvodno obrazloženje te otvara raspravu.
U raspravi sudjeluju: Pero Kovačević i Krešimir Končić. 
Predsjednik	zaključio je raspravu i dao na glasovanje prijedlog zaključka.
Vijeće nije donijelo zaključak (3 "ZA", 4 "PROTIV" i 6 "SUZDRŽANA").


Ad 2.	Prijedlog zaključka o davanju mišljenja o javnom natječaju za prodaju 	nekretnine oznake k.č.4433 k.o. Trnje,
Predsjednik	daje uvodno obrazloženje te otvara raspravu.
U raspravi sudjeluju: Krešimir Končić i Pero Kovačević.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
ZAKLJUČAK
o davanju mišljenja o javnom natječaju za  prodaju nekretnine oznake
k.č. 4433 k.o. Trnje
1. Vijeće Gradske četvrti Trnje na osnovu zaključka Vijeća Mjesnog odbora Vrbik o očitovanju za  nekretninu oznake  k.č. 4433 k.o. Trnje  nije suglasno  s raspisivanjem javnog natječaja za predmetnu katastarsku česticu. 
2. Sastavni dio ovog zaključka je zaključak Vijeća Mjesnog odbora Vrbik od 20. ožujka 2019., sa 22. sjednice Vijeća.
3. Ovaj se Zaključak dostavlja Gradskom uredu za imovinsko-pravne poslove i imovinu Grada i Vijeću Mjesnog odbora Vrbik.





Ad 3. 	Prijedlog zaključka o prijedlogu utroška sredstava s pozicije "Ostali 	nespomenuti 	rashodi poslovanja" za Vijeće Gradske četvrti Trnje za 
	2019. godinu,
Predsjednik	predlaže raspodjelu sredstava s pozicije "Ostali nespomenuti rashodi poslovanja" za 2019. na sljedeći način: za manifestaciju "Dan Trnja" 100.000,00 kn, za pomoć javnim ustanovama kojima je osnivač Grad Zagreb 70.000,00 kn i za nepredviđene troškove Vijeća 30.000,00 kn. Predsjednik otvara raspravu.
Nenad Predovan obavještava članove Vijeća da je Radno tijelo za obavljanje poslova iz područja odgoja, obrazovanja, kulture i rada s mladima dana 4. travnja održalo sastanak na temu organizacije manifestacije "Dan Trnja". Na sastanku je definiran datum i lokacija manifestacije (subota 8. lipnja - fontane). Nositelj projekta je Pučko otvoreno učilište u Zagrebu uz financijsku pomoć Vijeća Gradske četvrti Trnje. Manifestaciju će obilježiti sadnja drveta, turnir u malom nogometu, izložba, te zabavni program na spomenutoj lokaciji. Zabavni program u kojem sudjeluju dječji vrtići, osnovne škole, udruge, sportski klubovi i srednje škole počinje u 17,00 i traje do 20,00 sati. U večernjem terminu od 20,00 do 22,30 predviđen je koncert grupe Vatra.
Vedran Mihelčić i Šime Kovač podržavaju održavanje manifestacije. Smatraju da na području Gradske četvrti Trnje nedostaje takvih događanja. Izražavaju svoje nezadovoljstvo izabranom lokacijom te predlažu da se manifestacija održi na području Mjesnog odbora Vrbik. Mišljenja su da bi se sredstva za pomoć javnim ustanovama trebala dodijelit onim ustanovama kojima je stvarno potrebna pomoć, a ne po sistemu svakom po nešto. 
Srećko Šuk predlaže da se manifestacija održi na području MO Vrbik i da se nazove "Dani Trnja na Vrbiku". Napominje da je prošlogodišnja akcija bila dobro prihvaćena.
Predsjednik slaže se sa idejom da se manifestacije svake godine održi  na drugoj lokaciji. Kao alternativne lokacije predlaže Trnjanski nasip ili Park Savica.
Mladen Perica smatra da se manifestacija treba policentrično održavati kako bi se privuklo što više građana Gradske četvrti Trnje. 
Vladimir Dimić podržava prijedlog Radnog tijela.
Zlatko Ribarić podsjeća da je prošlogodišnji dogovor bio da se manifestacija u 2019. održi na novoj lokaciji. Nada se da će se manifestacija u 2020. održati na Savskom nasipu budući je to adekvatan prostor za održavanje iste. Što se tiče sredstava s pozicije "Ostali nespomenuti rashodi poslovanja" smatra da bi Vijeće Gradske četvrti Trnje tim sredstvima moglo pomoći Vijećima Mjesnih odbora u realizaciji njihovih planova.
Pero Kovačević smatra da treba promijeniti lokaciju održavanja manifestacije. Predlaže održavanje manifestacije na području više mjesnih odbora. Poziva sve članove Vijeća da bez obzira na lokaciju sudjeluju na istoj.  
Krešimir Končić postavlja pitanje da li je potpisan ugovor sa Podružnicom Zagrebačke ceste. Osvrće se na problem nadstrešnica. 
Rudolf Pristovnik napominje da je Radno tijelo razmotrilo prijedlog organiziranja manifestacije te uputilo prijedlog na sjednicu Vijeća.
Predsjednik nakon rasprave smatra da organizacija manifestacije nije sporna. Što se tiče lokacije nije siguran da li se u ovom trenu može mijenjati. Smatra da lokacija mora biti reprezentativna, dostupna svim građanima sa područja Gradske četvrti te da je područje fontana pogodno za održavanje manifestacije. Napominje da je Pučko otvoreno učilište javna ustanova koja surađuje i radi programe za lokalnu samoupravu. 
Predsjednik konstatira da je Vijeće većinom glasova (8 "ZA", 2 "PROTIV" i 1 "SUZDRŽAN") odlučilo da se manifestacija "Dan Trnja" održi na fontanama.
Predsjednik  zaključuje raspravu i daje na glasovanje prijedlog amandmana ,  člana Vijeća Zlatka Ribarića da se umjesto stavke 2.,  da se sredstva u iznosu od 70.000,00 kuna raspodjeli Osnovnim školama, dječjim vrtićima i ostalim pravnim subjektima kojima je osnivač Grad Zagreb“, zamjeni sa stavkom 2., da se sredstva u iznosu  od  70.000,00 kuna  raspodjeli mjesnim odborima za obilježavanje njihovih manifestacija.
Vijeće je jednoglasno prihvatilo prijedlog.

Predsjednik daje na glasovanje izmijenjeni prijedlog zaključka.
Vijeće je većinom glasova (8 "ZA", 1 "PROTIV" i 1 "SUZDRŽAN") donijelo

ZAKLJUČAK
o prijedlogu utroška sredstava s pozicije "Ostali nespomenuti rashodi poslovanja"za Vijeće Gradske četvrti Trnje za 2019. godinu
1.	Vijeće Gradske četvrti Trnje iz Razdjela Proračuna Grada Zagreba 0502, na poziciji 36- 3299 "Ostali nespomenuti rashodi poslovanja" za 2019. raspolaže sa 200.000,00 kn.
2.	Vijeće Gradske četvrti Trnje predlaže utrošak sredstava iz točke 1. ovog zaključka na sljedeći način:

	
Red. br.
	UDRUGA ILI INSTITUCIJA
	IZNOS (kn)

	1. 
	Viječe Gradske četvrti Trnje-obilježavanje manifestacije „Dan Trnja“
	100.000,00

	2. 
	Viječe Gradske četvrti Trnje-obilježavanje manifestacija mjesnih odbora Gradske četvrti Trnje
	70.000,00

	3.
	Ostali rashodi
	30.000,00

	
	UKUPNO        
	200.000,00




3.    Ovlašćuje se predsjednik Vijeća da u skladu točke 2. ovog zaključka donese odobrenje  o utrošku sredstava s pozicije "Ostali nespomenuti rashodi  poslovanja" po  zaprimljenim zamolbama. Predsjednik će sredstva za ostale rashode koristiti samo u hitnim slučajevima i o istome informirati Vijeće na narednoj sjednici.       		
4.     Ovaj se zaključak dostavlja Gradskom uredu za mjesnu samoupravu na daljnje postupanje.


Predsjednik daje pauzu od 10 minuta. Nakon pauze  konstatira da članovi Vijeća Šime Kovač i Nenad Predovan, te potpredsjednik Vijeća Vedran Mihelčić ne prisustvuju sjednici. Utvrđuje da je prisutno 10 članova Vijeća od 15 te nastavlja s radom sjednice.

Ad 4. 	Prijedlog zaključka o davanju mišljenja na projekt rekonstrukcije spojne ulice 	Zmajanska-Čiovska,
Predsjednik	daje uvodno obrazloženje te otvara raspravu.
U raspravi sudjeluju: Krešimir Končić, Mladen Perica i Pero Kovačević.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
ZAKLJUČAK
o davanju mišljenja na projekat spoj Zmajanska-Čiovska ulice
1. Vijeće Gradske četvrti Trnje na osnovu zaključka Vijeća Mjesnog odbora Sigečica o očitovanju na projekat spoj Zmajanska-Čiovska ulice, traži od  Gradskog ureda   za prostorno uređenje, izgradnju Grada, graditeljstvo, komunalne poslove i promet, Sektora za ceste da dostavi predmetni projekt na uvid u Vijeće .
2. Vijeće Gradske četvrti Trnje će predmetni projekt po dostaviti proslijediti na uvid u Vijeće Mjesnog odbora Sigečića.
3. Vijeće Gradske četvrti Trnje traži od Vijeće Mjesnog odbora Sigečića da po dostavi predmetnog projekta donese Zaključak u kojem će se jednoznačno izjasniti da li su za realizaciju ili za obustavu predmetnog projekta.
4. Ovaj se Zaključak dostavlja Gradskom uredu   za prostorno uređenje, izgradnju Grada, graditeljstvo, komunalne poslove i promet, Sektoru za ceste i Vijeću mjesnog odbora Sigečica.


Ad 5. 	Prijedlog zaključka o izmjeni Financijskog plana Gradske četvrti Trnje za 2018.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (9 "ZA" i 1 "PROTIV") donijelo

	ZAKLJUČAK O IZMJENI FINANCIJSKOG PLANA

	Gradske četvrti Trnje za 2018.

	
	
	
	
	
	
	
	
	
	

	Članak 1.

	U financijskom planu Gradske četvrti Trnje za 2018. (Službeni glasnik Grada Zagreba 3/18 i 28/18), članak 2. mijenja se i glasi:

	
	
	
	
	
	
	
	
	
	

	
	PRIHODA
	31.955.250,00
	kn
	
	
	
	
	
	

	
	RASHODA
	31.955.250,00
	kn
	
	
	
	
	
	

	
	
	
	
	
	
	
	
	
	

	"Članak 2.

	Prihodi i rashodi iz članka 1. Plana su:

	
	
	
	
	
	
	
	
	
	

	Šifra
	A) PRIHODI
	IZNOS                                  (u kunama)

	671
	PRIHODI IZ PRORAČUNA GRADA ZAGREBA ZA FINANCIRANJE REDOVNE DJELATNOSTI
	31.955.250,00

	6711
	PRIHODI ZA FINANCIRANJE RASHODA POSLOVANJA
	30.316.250,00

	6712
	PRIHODI ZA FINANCIRANJE RASHODA ZA NABAVU NEFINANCIJSKE IMOVINE
	1.639.000,00

	
	
	

	Šifra
	B) RASHODI
	IZNOS                             (u kunama)

	 
	RASHODI GRADSKE ČETVRTI UKUPNO
	31.955.250,00

	 
	OSNOVNA DJELATNOST GRADSKE ČETVRTI Trnje
	20.598.500,00

	3223
	ENERGIJA
	20.000,00

	3232
	USLUGE TEKUĆEG I INVESTICIJSKOG ODRŽAVANJA 
	7.083.500,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	8.528.000,00

	3235
	ZAKUPNINE I NAJAMNINE
	25.000,00

	3237
	INTELEKTUALNE I OSOBNE USLUGE
	37.000,00

	3291
	NAKNADE ZA RAD PREDSTAVNIČKIH I IZVRŠNIH TIJELA, POVJERENSTAVA I SLIČNO (ČLANOVIMA VIJEĆA GRADSKE ČETVRTI I VIJEĆA MJESNIH ODBORA)
	3.015.000,00

	3299
	OSTALI NESPOMENUTI RASHODI POSLOVANJA ZA VIJEĆE GRADSKE ČETVRTI
	200.000,00

	3299
	OSTALI NESPOMENUTI RASHODI POSLOVANJA ZA VIJEĆA MJESNIH ODBORA
	96.000,00

	4214
	OSTALI GRAĐEVINSKI OBJEKTI 
	1.626.000,00

	4221
	UREDSKA OPREMA I NAMJEŠTAJ
	13.000,00

	 
	ODRŽAVANJE KOMUNALNE INFRASTRUKTURE
	11.311.750,00

	3232
	ODVODNJA ATMOSFERSKIH VODA
	588.000,00

	3232
	ČIŠĆENJE JAVNIH POVRŠINA
	2.585.000,00

	3232
	ODRŽAVANJE JAVNIH POVRŠINA
	6.405.250,00

	3232
	ODRŽAVANJE NERAZVRSTANIH CESTA
	1.733.500,00

	
	
	
	
	
	
	
	
	
	"

	Članak 2.

	Ovaj Zaključak će biti objavljen u Službenom glasniku Grada Zagreba.





Ad 6.	Prijedlog zaključka o davanju mišljenja o Nacrtu prijedloga odluke o izradi 	izmjena i dopuna detaljnog plana uređenja stambenog naselja na lokaciji 	Sopnica-Jelkovec,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo

Z A K LJ U Č A K
o davanju mišljenja o Nacrtu prijedloga odluke o donošenju o izradi izmjena i dopuna Detaljnog  plana uređenja stambenog naselja na lokaciji Sopnica-Jelkovec
	1.
	Vijeće Gradske četvrti Trnje je primilo na znanje Nacrt prijedloga odluke o donošenju o izradi izmjena i dopuna Detaljnog  plana uređenja stambenog naselja na lokaciji Sopnica-Jelkovec.

	2.
	Ovaj će zaključak biti dostavljen Gradskom uredu za  strategijsko planiranje i razvoj Grada, Sektoru za prostorno i urbanističko planiranje.





Ad 7.	Prijedlog zaključka o davanju mišljenja o Prijedlogu zaključka o raspisivanju 	javnog natječaja za prodaju građevinskog zemljišta - Hrvoje Krstulović,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu zaključka o raspisivanju javnog natječaja za prodaju građevinskog zemljišta - Hrvoje Krstulović
	1.
	Vijeće Gradske četvrti Trnje prima na znanje Prijedlog zaključka o raspisivanju javnog natječaja za prodaju građevinskog zemljišta - Hrvoje Krstulović.

	2.
	Ovaj će zaključak biti upućen Stručnoj službi gradonačelnika.




Ad 8.	Prijedlog zaključka o davanju mišljenja o Prijedlogu zaključka o prihvaćanju 	darovanja - Republika Hrvatska,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo

Z A K LJ U Č A K
o davanju mišljenja o Prijedlogu zaključka o prihvaćanju darovanja - Republika Hrvatska
	1.
	Vijeće Gradske četvrti Trnje prima na znanje prijedlog Zaključka o prihvaćanju darovanja - Republika Hrvatska.

	2.
	Ovaj će zaključak biti upućen Stručnoj službi gradonačelnika.





Ad 9.	Prijedlog zaključka o davanju mišljenja o Prijedlogu zaključka o ukidanju 	statusa javnog dobra u općoj uporabi (na 1/3 dijela zemljišta oznake z.k.č.br. 	6162/13 k.o. Vrapče Novo, cesta Jarnovićeva, površine 3m2, upisane u z.k.ul. 	6218 k.o. Vrapče Novo kao vlasništvo Grada Zagreba),
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je većinom glasova (9 "ZA" i 1 "PROTIV") donijelo 

Z A K LJ U Č A K
o davanju mišljenja o Prijedlogu zaključka o ukidanju statusa javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. Vrapče Novo, cesta Jarnovićeva, površine 3 m2, upisane u z.k.ul. 6218 k.o. Vrapče Novo kao vlasništvo Grada Zagreba)
	1.
	Vijeće Gradske četvrti Trnje prima na znanje Prijedlog zaključka o ukidanju statusa javnog dobra u općoj uporabi (na 1/3 dijela zemljišta oznake z.k.č.br. 6162/13 k.o. Vrapče Novo, cesta Jarnovićeva, površine 3 m2, upisane u z.k.ul. 6218 k.o. Vrapče Novo kao vlasništvo Grada Zagreba).

	2.
	Ovaj će zaključak biti upućen Stručnoj službi gradonačelnika.





Ad 10.	Prijedlog zaključka o davanju mišljenja o Prijedlogu zaključka o raspisivanju 	javnog natječaja za prodaju građevinskog zemljišta - MUNIS d.o.o.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo 

Z A K LJ U Č A K
o davanju mišljenja o Prijedlogu zaključka o raspisivanju javnog natječaja za prodaju građevinskog zemljišta - MUNIS d.o.o.
	1.
	Vijeće Gradske četvrti Trnje prima na znanje Prijedlog zaključka o raspisivanju javnog natječaja za prodaju građevinskog zemljišta - MUNIS d.o.o.

	2.
	Ovaj će zaključak biti upućen Stručnoj službi gradonačelnika.




Ad 11. Prijedlog zaključka o davanju mišljenja o Prijedlogu zaključka o neprihvaćanju 	ponuda pristiglih po objavljenom Pozivu za iskazivanje interesa radi kupnje 	nekretnine za smještaj teško bolesnih i umirućih osoba na području Grada 	Zagreba,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo 
Z A K LJ U Č A K
o davanju mišljenja o Prijedlogu zaključka o neprihvaćanju ponuda pristiglih po objavljenom Pozivu za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba
	1.
	Vijeće Gradske četvrti Trnje daje pozitivno mišljenje na Prijedlog zaključka o neprihvaćanju ponuda pristiglih po objavljenom Pozivu za iskazivanje interesa radi kupnje nekretnine za smještaj teško bolesnih i umirućih osoba na području Grada Zagreba.

	2.
	Ovaj će zaključak biti upućen Stručnoj službi gradonačelnika.




Ad 12. Prijedlog zaključka o davanju mišljenja o Prijedlogu zaključka o sklapanju I. 	dodatka Ugovoru o kupoprodaji reg.broj: 64/2017-I od 11.5.2017., - Haljevo 	d.o.o.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo 
Z A K LJ U Č A K
o davanju mišljenja o Prijedlogu zaključka o sklapanju I. dodatka Ugovoru o kupoprodaji reg.broj: 64/2017-I od 11. 5. 2017., - Haljevo d.o.o.
	1.
	Vijeće Gradske četvrti Trnje prima na znanje Prijedlog zaključka o sklapanju I. dodatka Ugovoru o kupoprodaji reg.broj: 64/2017-I od 11. 5. 2017., - Haljevo d.o.o.

	2.
	Ovaj će zaključak biti upućen Stručnoj službi gradonačelnika.




Ad 13.	Prijedlog zaključka o davanju mišljenja o Prijedlogu zaključka o ukidanju 	statusa javnog dobra u općoj uporabi - park Kocil,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo 
Z A K LJ U Č A K
o davanju mišljenja o Prijedlogu zaključka o ukidanju statusa javnog dobra u općoj uporabi - park Kocil
	1.
	Vijeće Gradske četvrti Trnje prima na znanje Prijedlog zaključka o ukidanju statusa javnog dobra u općoj uporabi - park Kocil.

	2.
	Ovaj će zaključak biti upućen Stručnoj službi gradonačelnika.




Ad 14.	Prijedlog zaključka o davanju mišljenja o Prijedlogu procjene ugroženosti od 	požara i tehnološke eksplozije za područje Grada Zagreba,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.


Vijeće je jednoglasno donijelo 
Z A K LJ U Č A K
o davanju mišljenja oPrijedlog procjene ugroženosti od požara i tehnološke eksplozije za područje Grada Zagreba
	1.
	Vijeće Gradske četvrti Trnje daje pozitivno mišljenje na Prijedlog procjene ugroženosti od požara i tehnološke eksplozije za područje Grada Zagreba.

	2.
	Ovaj će zaključak biti upućen Stručnoj službi gradonačelnika.





Ad 15.	Prijedlog zaključka o davanju mišljenja o Prijedlogu odluke o agrotehničkim 	mjerama i mjerama za uređivanje i održavanje poljoprivrednih rudina, 
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu odluke o agrotehničkim mjerama i mjerama za uređivanje i održavanje poljoprivrednih rudina 
	1.
	Vijeće Gradske četvrti Trnje prima na znanje Prijedlog odluke o agrotehničkim mjerama i mjerama za uređivanje i održavanje poljoprivrednih rudina.

	2.
	Ovaj će zaključak biti upućen Stručnoj službi gradonačelnika.





Ad 16.	Prijedlog zaključka o davanju mišljenja o Prijedlogu odluke o osnivanju Osnovne 	škole Ivanja Reka,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu odluke o osnivanju Osnovne škole Ivanja Reka
	1.
	Vijeće Gradske četvrti Trnje daje pozitivno mišljenje na Prijedlog odluke o osnivanju Osnovne škole Ivanja Reka.

	2.
	Ovaj će zaključak biti upućen Stručnoj službi gradonačelnika.





Ad 17.	Prijedlog zaključka o davanju mišljenja o Prijedlogu odluke o utvrđivanju 	lokacija za kupanje i trajanja kupališne sezone u 2019.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo

Z A K LJ U Č A K
o davanju mišljenja o Prijedlogu odluke o utvrđivanju lokacija za kupanje i trajanja kupališne sezone u 2019.
	1.
	Vijeće Gradske četvrti Trnje daje pozitivno mišljenje na Prijedlog odluke o utvrđivanju lokacija za kupanje i trajanja kupališne sezone u 2019.

	2.
	Ovaj će zaključak biti upućen Stručnoj službi gradonačelnika.





Ad 18.	Prijedlog zaključka o davanju mišljenja o Prijedlogu odluke o povjeravanju 	obavljanja komunalne djelatnosti usluge javnih tržnica na malo na području 	Grada Zagreba,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu odluke o povjeravanju obavljanja komunalne djelatnosti usluge javnih tržnica na malo na  području Grada Zagreba
	1.
	Vijeće Gradske četvrti Trnje daje pozitivno mišljenje na Prijedlog odluke o povjeravanju obavljanja komunalne djelatnosti usluge javnih tržnica na malo na  području Grada Zagreba.

	2.
	Ovaj će zaključak biti upućen Stručnoj službi gradonačelnika.




Ad 19.	Prijedlog zaključka o davanju mišljenja o Prijedlogu zaključka o prihvaćanju 	Sporazuma o partnerstvu u provedbi projekta "Priprema analiza, studija, 	projektno-tehničke i ostale potrebne dokumentacije za projekt izgradnje 	nacionalne dječje bolnice u Zagrebu" u okviru Poziva za iskaz interesa za 	dodjelu bespovratnih sredstava iz Prioritetne osi 10 - Tehnička pomoć 	Operativnog programa "Konkurentnost i kohezija 2014-2020." Za sufinanciranje 	aktivnosti pripreme strateškog projekta, 	referentna oznaka: KK.10.1.3.02.,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10  - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02.
	1.
	Vijeće Gradske četvrti Trnje daje pozitivno mišljenje na Prijedlog zaključka o prihvaćanju Sporazuma o partnerstvu u provedbi projekta „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ u okviru Poziva za iskaz interesa za dodjelu bespovratnih sredstava iz Prioritetne osi 10  - Tehnička pomoć Operativnog programa „Konkurentnost i kohezija 2014.-2020.“ za sufinanciranje aktivnosti pripreme strateškog projekta, referentna oznaka: KK.10.1.3.02.

	2.
	Ovaj će zaključak biti upućen Stručnoj službi gradonačelnika.



Ad 20.	Prijedlog zaključka o davanju mišljenja o Prijedlogu zaključka o prihvaćanju 	Dodatka Ugovora o nabavi spremnika za odvojeno prikupljanje otpada (Reg.broj 	2019-000604),
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu zaključka o prihvaćanju Dodatka Ugovora o nabavi spremnika za odvojeno prikupljanje otpada (Reg.broj. 2019-000604)
	1.
	Vijeće Gradske četvrti Trnje prima na znanje Prijedlog zaključka o prihvaćanju Dodatka Ugovora o nabavi spremnika za odvojeno prikupljanje otpada (Reg.broj. 2019-000604).

	2.
	Ovaj će zaključak biti upućen Stručnoj službi gradonačelnika.





Ad 21.	Prijedlog zaključka o davanju mišljenja o Prijedlogu odluke o određivanju 	upravitelja Žičare Sljeme,
Predsjednik	daje uvodno obrazloženje te otvara raspravu.
Predsjednik	zaključio je raspravu i dao na glasovanje prijedlog zaključka.
Vijeće je jednoglasno donijelo
Z A K LJ U Č A K
o davanju mišljenja o Prijedlogu odluke o  određivanju upravitelja Žičare Sljeme
	1.
	Vijeće Gradske četvrti Trnje prima na znanje Prijedlog odluke o  određivanju upravitelja Žičare Sljeme.

	2.
	Ovaj će zaključak biti upućen Stručnoj službi gradonačelnika.




Ad 22.	Izvješća, pitanja i prijedlozi.
Pero Kovačević predlaže da se dogovori sastanak sa pročelnicom Gradskog ureda za mjesnu samoupravu i predstavnikom Podružnice Zagrebačke ceste na temu asfalterskih radova. 
Ispred Vijeća Gradske četvrti Trnje sastanku bi prisustvovali uz predsjednika i članovi Vijeća: Pero Kovačević, Krešimir Končić i Mladen Perica.
Srećko Šuk predlaže da Vijeće Gradske četvrti Trnje da podršku ideji da se manifestacija "Dan Trnja" u 2020. godini održi na prostoru uz Savu.
Vladimir Dimić obavještava prisutne da je prisustvovao potpisivanju ugovora za novu dječju bolnicu. Početak realizacije očekuje se u 2020. godini.


Predsjednik	zaključuje sjednicu.
Sjednica je završila s radom u 19,55 sati.

KLASA: 026-02/19-001/187
URBROJ: 251-06-11-17-19-4
Zagreb, 16. travnja 2019.

ZAPISNIK IZRADILA:                                                             PREDSJEDNIK
Daniela Vuković v.r.                                                                Vijeća Gradske četvrti Trnje
[bookmark: _GoBack]	 					           	               Prof.dr.sc. Mato Bartoluci v.r.

